Psalam (Šarić) 85.
Upravitelju pjevačkoga zbora, psalam sinova Korahovih.

1Pomilovao si zemlju svoju, Gospode, okrenuo sudbinu Jakovljevu 

2Oduzeo si krivnju zlodjela narodu svojemu, pokrio si sve grijehe njihove 

3Povukao si svu jarost svoju ublažio žestinu gnjeva svojega. 

4Popravi nas opet, Bože, spasitelju naš, odvrati srdžbu svoju od 

5Zar ćeš se dovijeka srditi na nas; protegnuti gnjev svoj od koljena na koljeno? 

6Zar nas nećeš iznova oživiti, da se narod tvoj raduje tebi? 

7Daj nam, Gospode, da gledamo milost tvoju, spasenje svoje daj nam! 

8Da bih ipak čuo, što je Bog, Gospod, obećao! On govori o miru za narod svoj i za pobožne svoje; samo neka oni nikada ne rade bezumno! 

9Spasenje njegovo, zaista, blizu je onih, koji ga se boje: zemlju našu zapast će sjajna sreća. 

10 Tada će se milost i vjernost sresti; tada će se pravda i mir poljubiti. 

11 Vjernost će niknuti iz zemlje, Pravda će gledati s neba. 

12 Gospod će doista dati dobro, i zemlja će naša dati plod svoj. 

13 Pravda ide pred njim i korača putem svojim. 

Psalmi (Šarić)